CELEX: 32011R0131
Language: ro
Date: 2011-02-14 00:00:00
Title: Regulamentul (UE) nr. 131/2011 al Consiliului din 14 februarie 2011 de modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak

15.2.2011   
            
            
               RO
            
            
               Jurnalul Oficial al Uniunii Europene
            
            
               L 41/1
            
         REGULAMENTUL (UE) NR. 131/2011 AL CONSILIULUI
   din 14 februarie 2011
   de modificare a Regulamentului (CE) nr. 1210/2003 privind anumite restricții specifice în relațiile economice și financiare cu Irak
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215 alineatul (1),
   având în vedere Decizia 2011/100/PESC a Consiliului de modificare a Poziției comune 2003/495/PESC cu privire la Irak (1),
   având în vedere propunerea prezentată în comun de Înaltul Reprezentant al Uniunii pentru afaceri externe și politica de securitate și de Comisia Europeană,
   întrucât:
   
               (1)
            
            
               Articolul 2 din Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak (2) cuprindea, în concordanță cu Rezoluția 1483 (2003) a Consiliului de Securitate al Organizației Națiunilor Unite, dispoziții specifice în ceea ce privește plățile pentru petrolul, produsele petroliere și gazele naturale exportate din Irak, în timp ce articolul 10 din regulamentul respectiv cuprindea dispoziții specifice privind imunitatea anumitor active irakiene în ceea ce privește urmărirea în justiție. Aceste dispoziții specifice s-au aplicat până la 31 decembrie 2010.
            
         
               (2)
            
            
               Rezoluția 1956 (2010) a Consiliului de Securitate al ONU prevede că aplicarea respectivelor dispoziții specifice ar trebui să fie prelungită până la 30 iunie 2011 și că acestea ar trebui să nu se mai aplice după respectiva dată. Prin urmare, în conformitate cu Decizia 2011/100/PESC a Consiliului, Regulamentul (CE) nr. 1210/2003 ar trebui modificat în consecință.
            
         
               (3)
            
            
               Pentru a garanta eficacitatea măsurilor prevăzute de prezentul regulament, acesta trebuie să intre în vigoare imediat,
            
         ADOPTĂ PREZENTUL REGULAMENT:
   Articolul 1
   La articolul 18 din Regulamentul (CE) nr. 1210/2003, alineatul (3) se înlocuiește cu următorul text:
   
      „(3)   Articolele 2 și 10 se aplică până la 30 iunie 2011.”
   
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 februarie 2011.
      
         
            Pentru Consiliu
         
         
            Președintele
         
         HOFFMANN R.
      
   
   
      (1)  A se vedea pagina 9 din prezentul Jurnal Oficial.
   
      (2)  JO L 169, 8.7.2003, p. 6.